2018 m. popiežiaus vizitas Lietuvoje, Latvijoje ir Estijoje

2018 m. popiežiaus vizitas Lietuvoje, Latvijoje ir Estijoje – apaštališkoji Popiežiaus Pranciškaus kelionė 2018 m. rugsėjo 22-25 dienomis į Baltijos šalis. Tai antrasis Šv. Tėvo apsilankymas šiose šalyse, praėjus 25 metams po 1993 m. Jono Pauliaus II vizito.

Pranciškaus viešnagė sutapo su trijose Baltijos šalyse švenčiamais nepriklausomybės 100–mečio jubiliejais.

Vizito programa

Lietuvoje 

Popiežius Lietuvoje lankėsi rugsėjo 22–23 d. Vilniuje ir Kaune. Pirmąją vizito dieną įvyko susitikimai su prezidente Dalia Grybauskaite, tikinčiųjų bendruomene, jaunimu, neįgaliaisiais, buvusiais tremtiniais ir politiniais kaliniais bei Holokaustą išgyvenusiais žydų tautos atstovais. Apsilankė Aušros Vartuose. 

Simono Daukanto aikštėje popiežius sveikino Lietuvos žmones, valdžios atstovus, užsienio diplomatus, mokslo ir kultūros atstovus. Katedros aikštėje vyko susitikimas su jaunimu.

Antrąją vizito dieną Kauno Santakos parke aukojo šv. mišias Lietuvos žmonėms. Grįžo į Vilnių ir lankėsi Genocido aukų muziejuje.

Latvijoje 

Rugsėjo 24 d.  susitiko su prezidentu Raimondu Vėjuoniu, laikė šv. mišias Agluonos Dievo Motinos šventovėje, vyko ekumeninės pamaldos Rygos liuteronų katedroje, katalikiškoje Rygos Šv. Jokūbo katedroje.

Estijoje 

Estijos katalikų bendruomenės apaštalinis administratorius vyskupas Philippe Jourdan kvietimą popiežiui atvykti pasirašė kartu su Talino liuteronų arkivyskupu Urmu Vilma. Vizitas Estijoje vyko rugsėjo 25 d. Popiežius susitiko su prezidente Kersti Kaljulaid, prezidentūros sode − su visuomenės, valdžios ir diplomatinio korpuso atstovais. 

Vienoje didžiausių Talino Karlo liuteronų bažnyčioje () buvo suorganizuotas Pranciškaus ekumeninis susitikimas su jaunimu. Taip pat jis lankėsi seserų brigitiečių vienuolyne (Pirita klooster), katalikiškoje Šv. apaštalų Petro ir Pauliaus katedroje Taline (Tallinna Peetri ja Pauli Toomkirik). Laikė šv. mišias centrinėje Laisvės aikštėje (Vabaduse väljak).

Papildomam skaitymui 

 Viktorija Juškauskaitė „Katedros aikštėje kalbėdamas jaunimui popiežius Pranciškus minėjo „Žalgirį“ ir „Rytą““, LRT.lt, 2018-09-22 17:28 (papildyta 18:36 
 „Popiežius Pranciškus Aušros vartuose: kurkime tėvynę, galinčią priimti visus“, LRT.lt, 2018-09-22 16:00 
 Gabija Kavaliauskaitė „Baigdamas šv. Mišias popiežius palinkėjo lietuviškai: gražaus sekmadienio ir skanių pietų“, LRT.lt, 2018-09-23 08:15 (atnaujinta 12:10) 
 „Popiežius buvusiame KGB kalėjime meldė neužmiršti, ką patyrė mūsų tėvai“, LRT.lt, 2018-09-23 17:30 
 „Catholic News Agency“, „Full text of Pope Francis' in-flight press conference from Estonia“, Sep 25, 2018 / 03:49 pm

Nuorodos 

 Viaggio apotolico del santo padre Francesko in Lituania, Lettonia ed Estonia (22-25 Settembre 2018)
 Vizito Lietuvoje puslapis
 Popiežiaus apsilankymo Aušros Vartuose vaizdo įrašas
 Popiežiaus susitikimo su jaunimu Vilniuje vaizdo įrašas
 Šv. Mišių Kaune vaizdo įrašas
 Popiežiaus susitikimo su dvasininkais Kaune vaizdo įrašas
 Popiežiaus apsilankymo Genocido aukų muziejuje vaizdo įrašas
 Ekumeninio susitikimo Rygoje vaizdo įrašas
 Šv. Mišių Agluonoje vaizdo įrašas
 Popiežiaus susitikimo su jaunimu Taline vaizdo įrašas
 Šv. Mišių Taline vaizdo įrašas

Romos katalikų bažnyčia
2018 metai